**«Салық есептілігі нысандарын және оларды жасау қағидаларын бекіту туралы» Қазақстан Республикасы Премьер-Министрінің**

**Бірінші орынбасары** – **Қазақстан Республикасы Қаржы министрінің**

**2020 жылғы 20 қантардағы № 39 бұйрығына** [**өзгерістер мен толықтырулар ен**](jl:31664227.0.1004442991_0)**гізу туралы Қазақстан Республикасы Қаржы министрінің бұйрығының жобасына (бұдан әрі - жоба) БАҒАЛАУ**

**1. Қоғамдық-саяси салдарын бағалау:**

Жоба «Салық және бюджетке төленетін басқа да міндетті төлемдер туралы» Қазақстан Республикасының кодексінің (Салық кодексі) 223-бабына 6 тармақшасына сәйкес корпоративтік табыс салығы бойынша есеп беру нысанын егжей-тегжейлі көрсетуге бағытталған (100.00 нысаны) («Салық және бюджетке төленетін басқа да міндетті төлемдер туралы» Қазақстан Республикасының кодексіне (Салық кодексі) және оның мәселелері бойынша Қазақстан Республикасының заңдарына өзгерістер мен толықтырулар енгізу туралы» Қазақстан Республикасының 2025 жылғы 15 шілдедегі № 208-VIII ҚРЗ Заңның 1-бабы 1 тармағының 76) тармақшасымен қолданысқа енгізілді). Мұны мемлекеттік кірістер органдарына (бұдан әрі - МКО) салық есептілігін ұсыну бойынша салық міндеттемелерін орындау үшін қолайлы жағдайлар жасау есебінен қаржы секторының бизнес-қоғамдастығы оң қабылдауы мүмкін.

Саяси тұрақсыздық немесе халықтың жаппай наразылығы қаупі қарастырылмайды.

**2. Құқықтық салдарын бағалау:**

Жоба қолданыстағы заңнамаға қайшы келмейді және салық есептілігін ұсынудың жалпы ережелеріне нақтылау ережелерін енгізеді. Атап айтқанда, мемлекеттік эмиссиялық бағалы қағаздармен және ақша нарығындағы операциялардан алынған кірістер бойынша 2025 жылғы салық кезеңіне корпоративтік табыс салығы бойынша салық есептілігін ұсынуға байланысты салық төлеушілердің (салық агенттерінің) салық міндеттемелерін орындаудағы іс-әрекеттерін егжей-тегжейлі нақтылау көзделген.

Сонымен қатар, «Салық және бюджетке төленетін басқа да міндетті төлемдер туралы» Қазақстан Республикасы Кодексінің (Салық кодексі) нормаларына сәйкестендірілуіне байланысты түсіндіру жұмыстарын жүргізу қажеттілігі жоқ; қажет болған жағдайда пресс-релиз беріледі.

**3. Ақпараттық салдарын бағалау:**

Жобаның ақпараттық салдары қалыпты деп бағаланады, өйткені жоба корпоративтік табыс салығы бойынша салық есептілігінің нысандарын олардың жасалуын түсіндіре отырып **белгілеуді реттейді**, мемлекеттік эмиссиялық бағалы қағаздармен және ақша нарығындағы операциялардан алынған кірістер бойынша корпоративтік табыс салығын (10 пайыз) есептеу бойынша салық міндеттемелерін орындауға **мүмкіндік береді**.

**4. Өзге де салдарын бағалау:**

Қысқа мерзімді перспективада салық төлеушілерде (салық агенттерінде) салық есептілігін тапсыруға қатысты сұрақтар туындауы мүмкін, ол үшін МКО және әзірлеушілердің техникалық қолдау қызметі қолдауды қажет етеді.

Ұзақ мерзімді перспективада салық есептілігін ұсынудың егжей-тегжейлі тәртібінен, салық есептілігін қабылдау бойынша мемлекеттік салық қызметі көрсететін мемлекеттік қызметтердің тиімділігі мен сапасын арттырудан салық төлеушілерден (салық агенттерінен) оң кері байланыс күтіледі.

**Қазақстан Республикасының**

**Қаржы министрі М. Такиев**