Астана қаласы город Астана

**«Салық есептілігі нысандарын және оларды жасау қағидаларын бекіту туралы» Қазақстан Республикасы Премьер-Министрінің Бірінші орынбасары – Қазақстан Республикасы Қаржы министрінің 2020 жылғы  
20 қаңтардағы № 39 бұйрығына**[**өзгерістер мен толықтырулар ен**](jl:31664227.0.1004442991_0)**гізу туралы**

**БҰЙЫРАМЫН:**

«Салық есептілігі нысандарын және оларды жасау қағидаларын бекіту туралы» Қазақстан Республикасы Премьер-Министрінің Бірінші орынбасары – Қазақстан Республикасы Қаржы министрінің 2020 жылғы 39 қаңтардағы № 39 бұйрығына (Нормативтік құқықтық актілерді мемлекеттік тіркеу тізілімінде № 19897 болып тіркелген) мынадай [өзгерістер мен толықтырулар ен](jl:31664227.0.1004442991_0)гізілсін:

көрсетілген бұйрыққа 119-қосымша осы бұйрыққа қосымшаға сәйкес жаңа редакцияда жазылсын;

көрсетілген бұйрыққа 120-қосымшаға сәйкес бекітілген «Корпоративтік табыс салығы бойынша декларация (100.00-нысан)» салық есептілігін жасау қағидаларында:

2-тармақ мынадай редакцияда жазылсын:

«2. Декларация декларацияның өзінен (100.00-нысан) және салық міндеттемені есептеу туралы ақпаратты егжей-тегжейлі көрсетуге арналған оған қосымшалардан (100.01-100.13-ге дейінгі нысандар) тұрады.»;

13-1-тармақ мынадай редакцияда жазылсын:

«13-1. Аталған нысан 2025 жылғы 1 қаңтардан бастап 31 желтоқсанды қоса алғанда туындайтын құқықтық қатынастарға қолданылатын нысанға 13-қосымшаны қоспағанда, 2023 жылғы 1 қаңтардан бастап туындаған құқықтық қатынастарға қолданылады.»;

21-тармақтың 7) тармақшасы мынадай редакцияда жазылсын:

«7) 100.00.062-жолында Салық кодексінің 223-бабы 4) тармақшасына сәйкес БШК және БШК ТМ-нің салық салынатын кірісінен КТС-ті қоспағанда, есептелген КТС жиынтық сомасы көрсетіледі.

100.00.059 + 100.00.061 I + 100.13.012 немесе 100.00.062 II + 100.00.064 + 100.13.012 жолдары ретінде айқындалады.»;

мынадай мазмұндағы 14-1-тараумен толықтырылсын:

«14-1-тарау. Салық кодексінің 223-бабы 6) тармақшасында айқындалған салық салу объектілері бойынша кіріс – 100.13-нысанын толтыру бойынша түсіндірме

54-1. Бұл нысан Салық кодексінің 223-бабының 6) тармақшасына сәйкес 10 пайыздық ставка бойынша салық салынатын 2025 жылға арналған мемлекеттік эмиссиялық бағалы қағаздармен және ақша нарығымен операциялардан түскен кірістердің сомасы ретінде айқындалатын кірістерді көрсетуге арналған.

54-2. «Салық кодексінің 223-бабы 6) тармақшасына сәйкес салық салу объектілері бойынша кіріс» деген бөлімде:

1) 100.13.001-жолда мемлекеттік эмиссиялық бағалы қағаздарды өткізу кезіндегі құн өсімінің (мемлекеттік эмиссиялық бағалы қағаздарды өткізуден болатын шығындарға азайтылған) сомасы көрсетіледі;

2) 100.13.002-жолда Салық кодекстің 279-бабына сәйкес айқындалған, бір жылға дейінгі мерзімге жасалған валютамен және пайыздық мөлшерлемелерді айырбастаумен жүргізілетін своп-операциялар бойынша кірістер (бір жылға дейінгі мерзімге жасалған валютамен және пайыздық мөлшерлемелерді айырбастаумен жүргізілетін своп-операциялар бойынша шығындар сомасына азайтылған) сомасы көрсетіледі;

3) 100.13.003-жолда бір жылға дейінгі мерзімге жасасылған репо операциялары бойынша сыйақылар (бір жылға дейінгі мерзімге жасасылған репо операциялары бойынша сыйақы түріндегі шығыстар сомасына азайтылған) сомасы көрсетіледі;

4) 100.13.004-жолда мемлекеттік эмиссиялық бағалы қағаздар бойынша сыйақылар сомасы көрсетіледі;

      5) 100.13.005-жолда Қазақстан Республикасының Ұлттық Банкінде (бұдан әрі – Ұлттық Банк) бір жылға дейінгі мерзімге орналастырылған салымдар (депозиттер) бойынша сыйақылар сомасы көрсетіледі.

54-3. «Салық кодексінің 223-бабы 6) тармақшасында айқындалған салық салу объектілерінен алынған кірістер бойынша салық міндеттемесін есептеу» деген бөлімде:

1) 100.13.006-жолда Салық кодексінің 313-бабына сәйкес КТС мөлшерлемесі пайызбен көрсетіледі;

2) 100.13.007-жолда мемлекеттік бағалы қағаздарды өткізуден түскен құнның ұлғаюынан (мемлекеттік бағалы қағаздарды өткізуден залалдарға азайтылған) есептелген КТС көрсетіледі;

3) 100.13.008-жолда Салық кодекстің 279-бабына сәйкес айқындалған, бір жылға дейінгі мерзімге жасалған валютамен және пайыздық мөлшерлемелерді айырбастаумен жүргізілетін своп-операциялар бойынша кірістерден (бір жылға дейінгі мерзімге жасалған валютамен және пайыздық мөлшерлемелерді айырбастаумен жүргізілетін своп-операциялар бойынша шығындар сомасына азайтылған) есептелген КТС көрсетіледі;

4) 100.13.009-жолда бір жылға дейінгі мерзімге жасасылған репо операциялары бойынша сыйақылар бойынша (бір жылға дейінгі мерзімге жасасылған репо операциялары бойынша сыйақы түріндегі шығыстар сомасына азайтылған) есептелген КТС көрсетіледі;

5) 100.13.010-жолда мемлекеттік эмиссиялық бағалы қағаздар бойынша сыйақылар бойынша есептелген КТС көрсетіледі;

6) 100.13.011-жолда Ұлттық Банкінде бір жылға дейінгі мерзімге орналастырылған салымдар (депозиттер) бойынша сыйақылар бойынша есептелген КТС көрсетіледі;

7) 100.13.012-жолда есептелген КТС жалпы сомасы, 100.13.007 + 100.13.008 + 100.13.009 + 100.13.010 + 100.13.011-жолының жиынтық сомасы көрсетіледі.».

2. Қазақстан Республикасы Қаржы министрлігінің Мемлекеттік кірістер комитеті Қазақстан Республикасының заңнамасында белгіленген тәртіппен:

1) осы бұйрықтың Қазақстан Республикасының Әділет министрлігінде мемлекеттік тіркелуін;

2) осы бұйрықты оның алғаш ресми жарияланған күнінен бастап Қазақстан Республикасы Қаржы министрлігінің интернет-ресурсында орналастыруды;

3) осы бұйрық Қазақстан Республикасының Әділет министрлігінде мемлекеттік тіркелгеннен кейін он жұмыс күні ішінде осы тармақтың 1) және 2) тармақшасында көзделген іс-шаралардың орындалуы туралы мәліметтерді Қазақстан Республикасы Қаржы министрлігінің Заң қызметі департаментіне ұсынуды қамтамасыз етсін.

3. Осы бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |  |
| --- | --- | --- |
| **Лауазымы** |  | **Аты-жөні** |